OMM ĦELWA TAL-BNEDMIN Ta' Dun FRANS CAMILLERI Li kellna l-ġwienaħ ħfief bħall-anġli mbierka biex niġu ħdejk, Marija, konna, ninsġulek l-isbaħ ward tal-ġonna kull għodu u kull fl-għaxija, u ħdejk ninġabru bħal ulied ferħana bit-talb u bit-tifħir u l-qima tagħna l Inti l-omm ħelwa. tal-bnedmin, li bħalna twelidt u għext dil-ħajja; Int ġibt fin-nisel tagħna 'l-Iben t'Alla — Misteru fost il-ġrajja —. Int waħdek Omm u Xebba, o Marija, imżejna b'dawl is-Sema u bis-sbuħija. Għax Dak li għażlek b'Ommu għamlek kbira minn qabel ma twelidt; Hu ħarsek minn kull ħtija: u Int il-bjuda fuq il-bnedmin xerridt minn ruħek safja, sbejħa, u b'qalb ħanina fit-triq tas-safa lilna wkoll tmexxina. Ibqa' ħarisna mill-egħdewwa tagħna, mill-frugħa, mill-ħtijiet; għallimna nixbhu lilek, nagħarfu s-Sewwa mill-qerq u d-dlamijiet li jduru dejjem magħna u jibqgħu ħdejna juruna l-ħolm sabiħ quddiem għajnejna, Nixtiequ li nħobbuk kif Int jixraqlek, Omm ħelwa tal-bnedmin l Ibdlilna dawn il-qlub ħa nħobbu lilek bi qlub oħrajn safjin. Iġbidna lejk biex aħna ma nħallukx : x'jiswa li ntuk il-ward jekk ma nħobbukx l